पूर्व में हिमांचल प्रदेश प्रभारी होने पर वहां के दौरे के दौरान नरेंद्र मोदी को पहली बार मशरूम की सब्जी परोसी गई थी, तब से उन्हें वह सब्जी भा गई। इसके बाद वे गुजरात लौटे तो उनके आर्डर पर हिमांचल प्रदेश से मशरूम आने लगा। शायद ही ऐसा दिन हो, जब उनकी थाली में यह सब्जी न सजती हो। पत्रकारों से बातचीत में वे खुद बता चुके हैं। पीएम मोदी अपने को स्वस्थ रखने के लिए हिमाचल प्रदेश में पैदा होने वाली विशेष किस्म की मशरूम खाते हैं। आपको बता दें कि यह मशरूम आम मशरूम से बहुत अलग होती है। हिमाचल के पहाड़ों में बहुत मुश्किल से ढूढने से यह मिल पाती है। हिमाचल के लोग इसे 8 से 15 हजार रुपए में बाहरी व्यापारियों को बेचते हैं और फिर व्यापारी बाहर के बाजारों में इसे आसानी से 25 से 30 हजार रुपए किलो में बेचते हैं।